google/wiki40b huggingface dataset:
तत्त्वमसि

तत्त्वमसि (तत् त्वम् असि) भारत के पुरातन हिंदू शास्त्रों व उपनिषदों में वर्णित चार महावाक्यों में से एक है, जिसका शाब्दिक अर्थ है - "वह तुम ही हो"।
ऐमरीता औगुसता

रोमन थियेटर

ये रोमन थियेटर 16 से 15 ईपू. के दौरान बनाया गया था। ते थियेटर मार्क्स विप्सानियन अग्रपा को समरपित है। पहिली जा दूसरी सदी में त्राजान ने इसकी मुरम्न्त करवाई। दुबारा कोंस्तान्ती ने 330 से 340 ई. के दौरान इसकी मुरम्न्त करवाई।

रोमन पुल

शहर के रोमन पुल को इसका फोकल पोइन्ट कहा जाता है। ये शहर की मुख्य दो कलोनिओं को आपस में मिलाता है।
चन्दनाईश उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

चन्दनाईश उपजिला बांग्लादेश के दक्षिण-पूर्वी भाग में, चट्टग्राम विभाग के चट्टग्राम जिले में स्थित है। यहाँ से स्थित निकटतम् बड़ा नगर चट्टग्राम यानी चटगाँव है।
रासायनिक आबंध

किसी अणु में दो या दो से अधिक परमाणु जिस बल के द्वारा एक दूसरे से बंधे होते हैं उसे रासायनिक आबन्ध (केमिकल बॉण्ड) कहते हैं। ये आबन्ध रासायनिक संयोग के बाद बनते हैं तथा परमाणु अपने से सबसे पास वाली निष्क्रिय गैस का इलेक्ट्रान विन्यास प्राप्त कर लेते हैं।
दूसरे शब्दों में, रासायनिक आबन्ध वह परिघटना है जिसमें दो या दो से अधिक अणु या परमाणु एक दूसरे से आकर्षित होकर और जुड़कर एक नया अणु या आयन बनाते हैं (एक विशेष प्रकार के बन्धन 'धात्विक बन्धन' में यह प्रक्रिया भिन्न होती है)। यह प्रक्रिया सूक्ष्म स्तर पर होती है, लेकिन इसके परिणाम का स्थूल रूप में अवलोकन किया जा सकता है, क्योंकि यही प्रक्रिया अनेकानेक अणुओं और परमाणुओं के साथ होती है। गैस में ये नये अणु स्वतन्त्र रूप से मौजू़द रहते हैं, द्रव में अणु या आयन ढीले तौर पर जुडे रहते हैं और ठोस में ये एक आवर्ती (दुहराव वाले) ढाँचे में एक दूसरे से स्थिरता से जुड़े रहते हैं।

प्रकार

सामान्यतः रासायनिक आबन्ध को तीन भागों में विभाजित किया जाता है-
1. आयनिक बन्ध- यह बन्ध आयनों के मध्य आकर्षण से बनता है। 
2. सहसंयोजक आबन्ध - इलेक्ट्रॉन के समान साझा से बनता है। 
3. उपसहसंयोजक आबन्ध - इलेक्ट्रॉन के असमान साझेदारी से बनता है।
संयोजकता आबंध सिद्धान्त￼:
सन 1927 में हिटलर तथा लंदन ने विपरीत इलेक्ट्रान चक्रणों के युग्मन तथा उदासीनीकरण पर आधारित सिद्धांत बनाया । हिटलर तथा लंदन के अनुसार  इलेक्ट्रॉनिक  युग्म बंध  तभी बनता है जब भाग लेने वाले इलेक्ट्रॉनों का चक्रण विपरीत दिशाओं में हो।  इस प्रकार वे आबंध बनाकर अपने चक्रण का उदासीनीकरण कर लेते हैं जिससे उनकी ऊर्जा में कमी आ जाती है जो बंध को स्थायित्व प्रदान करती है ।

आधुनिक काल में रासायनिक आबंधों का वर्गीकरण निम्नलिखित प्रकार से किया जाता है-
सिलिकामयता

सिलिकामयता (Silicosis या miner's phthisis, grinder's asthma, potter's rot) फेफड़ों से सम्बन्धित बिमारी है जो सिलिका (धूल) भरे वातावरण में सांस लेने से क्रिस्तलीय सिलिका के फेफड़ों में एकत्र होने के कारण होती है।
फेरान्ती प्रभाव

कम लोडित (loaded) लम्बी संचरण लाइन (ट्रांसमिशन लाइन) की प्रापक वोल्टता (receiving end voltage) उसके प्रेषित वोल्टता (sending end voltage) से कुछ अधिक होती है। इसे फेरान्ती प्रभाव (Ferranti effect) कहते हैं। इसका सबसे पहला अनुभव फेरान्ती (Sebastian Ziani de Ferranti) को सन् में १८९० में डेप्टफोर्ड (Deptford) जनन संयंत्र को चालू करते समय हुआ था और उनके ही नाम पर इस प्रभाव का नाम रखा गया है।
वेगडाजी भील

ठाकोर श्री वेगडाजी भील द्रोण राज्य के राजा थे, जो भेल राजवंश के क्षत्रिय तलपड़ा कोली परिवार में जन्मे थे। उनको ठाकोर वेगडाजी भील, दादा वगडाजी भील, राजा वेगडाजी भील के नाम से भी जाना जाता है। द्रोण राज्य सल्तनत काल के दौरान समृद्ध और शक्तिशाली राज्य था। द्रोण राज्य की अपनी मुद्रा थी। 14 वीं शताब्दी के अंत में, महमूद बेगड़ा ने हिंदू लोगों को बदलने का काम किया। मोहम्मद बेगड़ा ने मुस्लिम सेना गोरिल्ला फोर्स के साथ सोमनाथ मंदिर पर हमला किया। कोली राजा वेेेेगडाजी भील ने मोहम्मद बेगडा को मारने का फैसला किया। जिस तरह से वह हमीरजी गोहेल और फिर हमीरजी और वेगडाजी अपनी सेना के साथ लड़ने के लिए जा रहे थे, लेकिन इस युद्ध में वेगडाजी और हमीरजी मोहम्मद बेगडा द्वारा मारे गए थे, युद्ध के बाद मोहम्मद खड्डा वाम सोमनाथ मंदिर की वजह से उन्हें रक्त के मूल्य का एहसास हुआ।
निक्को राष्ट्रीय उद्यान

इतिहास

निक्को राष्ट्रीय उद्यान की स्थापना 20वीं सदी की शुरुआत में हुई थी। 1911 में जापानी प्रशासन ने इसे एक शाही उद्यान (帝国公園) का दर्जा दिया था। 1931 में राष्ट्रीय उद्यान कानून पारित किया गया, और 1934 में निक्को राष्ट्रीय उद्यान की स्थापना की गई। पार्क का विस्तार 20वीं शताब्दी में किया गया। ओज़ राष्ट्रीय उद्यान पहले निक्को राष्ट्रीय उद्यान का हिस्सा था, लेकिन 2007 में इसे अलग कर एक राष्ट्रीय पार्क बना दिया गया।

विवरण

यह उद्यान जापान में सबसे सुंदर स्थलों में से एक माना जाता हैं, और एक लोकप्रिय पर्यटन स्थल है। इसके अद्भुत दृश्यों के अलावा, उद्यान अपने ऐतिहासिक बौद्ध मंदिरों और शिंताओ तीर्थस्थानों के लिए उल्लेखनीय है, विशेषकर "निक्को तोशो-गु" और "रीन्नो-जी"। इन्हें यूनेस्को की विश्व धरोहर स्थल में "निक्को के मंदिर और तीर्थस्थानों" के तौर पर नामित किया गया है।
उद्यान में नि:शुल्क प्रवेश है, और इसे तीन क्षेत्रों में विभाजित किया गया है, जैसे निक्को, किनुगावा/कुरिमा और नसुकाशी/शीओबाड़ा।

वनस्पति

निक्को राष्ट्रीय उद्यान, पौधों और पेड़ों की कई प्रजातियों के लिए प्रसिद्ध हैं, जिसमें मिज़ू-बशो, सफेद देवदार गोभी, ओजेगाहारा मार्शलैंड, मेपल, देवदार, और सुजी के लंबे पेड़ शामिल हैं। जापानी देवदार, निक्कों के चारों ओर सड़कों के किनारों पर लगे हुए हैं।

जीव-जन्तु

यह क्षेत्र विभिन्न भूगोल और वनस्पतिकी के कारण यहाँ वनस्पतियों और जीवों की एक बहुत विस्तृत विविधता देखने को मिलती हैं। जानवरों में, बड़े और छोटे स्तनपायी जंगल में रहते हैं। उनमें से, जापानी सिका हिरण और जापानी बन्दरों की संख्या अधिक हैं।

मनोरंजन

निक्को राष्ट्रीय उद्यान, लंबी पैदल यात्रा, स्कीइंग, कैंपिंग, गोल्फिंग और कई ऐतिहासिक गर्म पानी के झरने के लिए एक लोकप्रिय गंतव्य है। कुज़ेंजी झील के पास निक्को और ओकुनिको क्षेत्र, विशेष रूप से, अपने सुंदर शरदऋतु रंग (कोयो) के लिए प्रसिद्ध हैं।
कोयतेनदाग़ शृंखला

कोयतेनदाग़ (तुर्कमेनी: Köýtendag), जिन्हें कुगितांगताऊ (Kugitangtau) भी कहते हैं, मध्य एशिया में दक्षिण-पूर्वी तुर्कमेनिस्तान में स्थित पामीर-अलाय पर्वतों की एक शाखा है। यह तुर्कमेनिस्तान की उज़बेकिस्तान के सुरख़ानदरिया प्रान्त के साथ लगी सरहद पर स्थित हैं। इस शृंखला का सबसे ऊँचा पहाड़ ३,१३९ मीटर लम्बा 'अयिरिबाबा' (Aýrybaba) है, जो पूरे तुर्कमेनिस्तान का सबसे ऊँचा पर्वत भी है। कोयतेनदाग़ प्राकृतिक आरक्षित क्षेत्र भी इन्ही पर्वतों के इलाक़े में स्थित है।
मनीराम मिश्र कन्नौज

मनीराम मिश्र कन्नौज ‘सरोज सर्वेक्षण’ में मनीराम नामक तीन कवियों का उल्लेख मिलता है, जिनमें दो मिश्र हैं- मनीराम मिश्र, सांडी, कानपुर और मनीराम मिश्र कन्नौज। कन्नौज वाले मनीराम मिश्र का उपस्थित काल सं0-1839 है। मनीराम मिश्र ने ‘छंद छप्पनी’ नामक एक सुन्दर ग्रंथ की रचना की है, जिसमें पिंगल के संकेतों को भली-भाँति खोला गया है। नागरी प्रचारिणी सभा काशी की खोज रिर्पोट 1912/106 में छंद छप्पनी का उल्लेख है।
जूता निर्माण

जूता, चप्पल आदि पाँव में पहनी जाने वाली वस्तुओं का निर्माण जूतानिर्माण (Shoemaking) कहलाता है। मूलतः यह काम पहले एक-एक करके हाथ से ही किया जाता था किन्तु अब स्वचालित मशीनों द्वारा भारी मात्रा में जूते बनाये जाते हैं।

आधुनिक काल के परिवर्तन

जूता निर्माण के उद्योग में चन्दौसी के जूता उद्योग का सालाना कारोबार दस से पन्द्रह करोड़ रुपये का है, लेकिन अब हस्तनिर्मित जूता व चप्पल बनाने के कारोबार को कम करके लोगों ने आर्टिफिशियल लेदर का काम शुरू कर दिया है। दिल्ली से लेदर के आइटम सस्ते रेट पर आसानी से मिल जाने के कारण लोग पुराने चमड़े के कारोबार को कम करके आधुनिक मशीनों से तैयार आइटमों से जूता चप्पल बना रहे हैं।
देवल ऋषि

देवल ऋषि ने देवल स्मृति की रचना की है। यह स्मृति सिन्ध पर मुसलमानी आक्रमण के कारण उत्पन्न धर्म परिवर्तन की समस्या के निवार्णार्थ लिखी गई थी। इसका रचनाकाल ७वीं शताब्दी से लेकर १०वीं शताब्दी के बीच होने का अनुमान है। इसमें केवल ९६ श्लोक हैं। अनुमान है की सिंध प्रदेश के मुसलमानों के हाथ में चले जाने के बाद जब पश्चिमोतर भारत की जनता धड़ल्ले से मुस्लमान बनायीं जाने लगी, तब उसे हिन्दू समाज में वापस आने की सुविधा देने के लिए यह स्मृति आनन् फानन में रच दी गयी। मनुस्मृति और याज्ञवल्क्य स्मृति में धर्म-भ्रष्ट मनुष्य को पुनः लेने के कोई प्रवंध न था।
याज्ञवल्क्य पर लिखी गई ‘मिताक्षरा’, 'अपरार्क', 'स्मृतिचन्द्रिका' आदि ग्रंथों में देवल का उल्लेख किया गया है। उसी प्रकार देवल स्मृति के काफी उद्धरण ‘मिताक्षरा’ में लिये गये हैं। ‘स्मृतिचन्द्रिका’ में देवल स्मृति से ब्रह्मचारी के कर्तव्य, ४८ वर्षो तक पाला जानेवाला ब्रह्मचर्य, पत्नी के कर्तव्य आदि के संबंध मे उद्धरण लिये गये हैं।
'देवल स्मृति' नामक ९० श्लोकों का ग्रंथ आनंदाश्रम में छपा है। उस ग्रंथ में केवल प्रायश्चित्तविधि बताया गया है। किंतु वह ग्रंथ मूल स्वरुप में अन्य स्मृतियों से लिये गये श्लोकों का संग्रह होगा। इसका रचनाकाल भी काफी अर्वाचीन होगा क्योंकि इस स्मृति के १७-२२ श्लोक तथा ३०-३१ श्लोक विष्णु के हैं, ऐसा अपरार्क में बताया गया है। अपरार्क तथा स्मृतिचन्द्रिका में ‘देव स्मृति’ से दायविभाग, स्त्रीधन पर रहनेवाली स्त्री की सत्ता आदि के बारे में उद्धरण लिये गये हैं। इससे प्रतीत होता है कि, स्मृतिकार देवल, बृहस्पति, कात्यायन आदि स्मृतिकारों का समकालीन रहे होंगे।
एल इटालिया

यह विश्व की एक प्रमुख वायुयान सेवा हैं |
बौनी अंडाकार गैलेक्सी

बौनी अंडाकार गैलेक्सी ऐसी बौने आकार की अंडाकार गैलेक्सी को कहते हैं जो अन्य अंडाकार गैलेक्सियों की तुलना में काफ़ी छोटी हो। इन्हें हबल अनुक्रम की चिह्नावली में dE की श्रेणी दी जाती है। बौनी अंडाकार गैलेक्सियाँ आम तौर पर अन्य गैलेक्सियों की उपग्रहीय गैलेक्सियों के रूप में मिलती हैं या फिर गैलेक्सियों के झुंडों में पाई जाती हैं।

अन्य भाषाओँ में

अंग्रेज़ी में "बौनी अंडाकार गैलेक्सी" को "ड्वॉर्फ़ ऍलिप्टिकल गैलॅक्सी" (dwarf elliptical galaxy) कहते हैं।

निर्माण की अवधारणाएँ

बहुत से खगोलशास्त्री मानते हैं के बौनी अंडाकार गैलेक्सियाँ गैस और आन्ध्र पदार्थ (डार्क मैटर) के गुरुत्वाकर्षण के प्रभाव से एकत्रित होने से धीरे-धीरे बन जाती हैं और यही बौनी गैलेक्सियाँ आपस में मिलकर फिर बड़ी गैलेक्सियाँ बनती हैं। अगर इस विचार को माना जाए तो ब्रह्माण्ड में दिखने वाली बहुत सी महान गैलेक्सियाँ ऐसी बौनी गैलेक्सियों के टकराव और सम्मिलन से बनी हैं।
अन्य खगोलशास्त्री इस राए से असहमत हैं। उनका मानना है के जब महान सर्पिल गैलेक्सियाँ किसी समूह में होती हैं तो उनमें गुरुत्वाकर्षण से आपसी खींचातानी चलती रहती है। इसे कभी-कभी "गैलेक्सीय उत्पीड़न" (galaxy harassment, गैलॅक्सी हरैसमॅन्ट) कहते हैं और इस से गैलेक्सियाँ धीरे-धीरे अपना आकार बदल लेती हैं। फिर सर्पिल गैलेक्सियों की भुजाएँ और अन्य भाग इन बौनी गैलेक्सियों का रूप धारण कर लेती हैं। इस धारणा में विशवास रखने वाली वैज्ञानिक प्रमाण के तौर पर बहुत-सी बौनी अंडाकार गैलेक्सियों के अन्दर भुजा-रूपी ढांचों की मौजूदगी का वर्णन करते हैं।
माउण्ट पीली

यह एक प्रमुख active ज्वालामुखी हैं।
गलफड़

गलफड़ा एक कई जलीय जीवों में पायी जाने वाली एक शारीरिक संरचना है जिसका कार्य पानी से ऑक्सीजन खींच कर कार्बन डाइऑक्साइड को बाहर छोड़ना है, इस तरह गलफड़ा जलीय जीवों का श्वसन अंग है। एक गलफड़े की सूक्ष्म संरचना इस प्रकार की होती है कि यह बाहरी वातावरण के लिए एक बहुत बड़ा सतह क्षेत्र प्रस्तुत करता है।
शिरस्थान

शिरस्थान नेपाल का एक हिन्दू धार्मिक स्थल है। यह स्थान पश्चिम नेपाल के दैलेख जिले में अवस्थि है । यह स्थान पंचकोशी के पांच स्थानों में से एक है । ज्वाला क्षेत्र में रहे यह शिरस्थान एक महत्वपूर्म धार्मिक क्षेत्र है । ईस स्थान को श्रीस्थान भी कहाजाता है। शिरस्थान मन्दिर के ज्वाला दर्शन के लिए दैलेख जिला का मुख्यालय दैलेख बजार से १ घंटे की पैदल यात्रा या आधे घंटे की सवारी साधन में पहुंचा जासकता है । नेपाल की भूमी में सब से महत्वपूर्ण मानागया शिरस्थान में जलज्वाला सदियों से निरंतर जलते हुए दिखा जा सकता है । नदी के किनारे किनारे पर भी कई सारे ज्वालायें जलते हुए  यहां देखने को मिलता है। दैलेख जिला के मुख्यालय से ८ किलोमिटर पश्चिम गमौडी गाविस में रहे श्रीस्थान ज्वालायें अभी तक जलरहे हें । ईस जगह पर नदी के पानी तक में आग की ज्वालायें जलते हुए देखनेको मिलता है । वि.सं. १६२५ में दुल्लु राज्य के राजा प्रताप शाही व वेलासपुर राज्य के राजा संग्राम शाही ने संयुक्त रुप में शिरस्थान ज्वाला मन्दिर निर्माण किया हुआ यहां अवस्थित शिलालेख में उल्लेख है । दैलेख जिला वासीयों का कहना है, आदमी की मृत्यु संसार में कहिं भी हो परन्तु दाह संस्कार के लिए शिरस्थान व नाभिस्थान के ज्वाला की अग्नी से किया जाय तो मृत आत्मा का वास स्वर्ग में होता है और पूनर्जन्म से मुक्ति मिलजाती है । ईस ही कारण शिरस्थान व नाभीस्थान में दैलेख जिले के सब से बडे श्मसान घाट बने हें ।  जिले के कई जगह से दाह संस्कार हेतु यहां शव लाय जातें हें ।
प्रगतिशील सूरीनामी संघ

प्रगतिशील सूरीनामी संघ (Unie van Progressieve Surinamers) सूरीनाम का एक राजनैतिक दल है।
पिछ्ले विधायी चुनावों (२५ मई २००५), में एकता द्वारा लोकतंत्र और विकास दल के साथ गठबंधन में इसे ४.९% मत मिले थे और राष्ट्रीय विधानसभा की किसी भी सीट पर विजय प्राप्त नहीं हुई।
शिवराम महादेव परांजपे

शिवराम महादेव परांजपे (1864-1929 ई.) मराठी के प्रतिभाशाली साहित्यकार, वक्ता, पत्रकार और ध्येयनिष्ठ राजनीतिज्ञ थे। उन्होने 'काल' नामक साप्ताहिक द्वारा महाराष्ट्र में ब्रितानी शासन के विरुद्ध जनचेतना के निर्माण में सफलता पायी।

परिचय

Shivram paranjape ka जन्म महाड़ में हुआ था। प्रारंभिक शिक्षा महाड़, रत्नागिरी और पूना में हुई। डेक्कन कॉलेज से 1892 में एम.ए. की परीक्षा उत्तीर्ण करने पर 'भगवानदास' तथा 'झाला वेदान्त' पुरस्कार उन्होंने प्राप्त किया था। इसके बाद पूना में महाराष्ट्र कॉलेज में संस्कृत के प्राध्यापक के रूप में उनकी नियुक्ति हुई। 1897 में जब देश का वातावरण क्षुब्ध हो रहा था उनका विद्यालय भी सरकार का कोपभाजन हुआ। अत: 1898 में उन्होंने 'काल' नामक साप्ताहिक निकाला। उनके राजनीतिक जीवन का प्रारंभ इसी पत्र के साथ होता है। इस पत्र में तेजस्वी और जनजागृति का निर्माण करनेवाले विचारों के कारण सरकार ने उन्हें देशद्रोही घोषित किया और 19 महीनों की जेल की सजा दी। 1910 में जब उनकी मुक्ति हुई, पत्र बराबर प्रकाशित होता रहा। लेकिन आगे चलकर वह 'प्रेस ऐक्ट' का शिकार हुआ। 'कालांतील निवडक निबंध' के दसों भाग सरकर ने जप्त कर लिए थे। 1937 में दसवें भाग को मुक्त कर दिया गया और शेष सब भाग 1946 में मुक्त किए गए।
1920 में उन्होंने 'स्वराज्य' साप्ताहिक आरंभ किया। महात्मा गाँधी ने जब असहयोग आंदोलन चलाया, तब वे उसके समर्थक बने।
ललित वाङ्मय, न्याय, मीमांसा, इतिहास, मराठों के युद्ध, शूद्रों की व्युत्पत्ति आदि अनेक विषयों पर उनकी कलम अबाध रूप से चलती रही। वे संपूर्ण स्वतंत्रता के समर्थक थे। उन दिनों जब 'वंदेमातरम्‌' के उच्चारण मात्र के लिए सजा मिलती थी, उनकी व्यंग्यात्मक शैली बहुत ही प्रभावकारी रही। वे मराठी के गद्यकवि थे। 'भाषा की भवितव्यता' निबंध में लेखक के रूप में उनकी अद्भुत प्रतिभा का परिचय मिलता है।
उनकी वाणी में ओज था। अपने धाराप्रवाह भाषणों से वे श्रोताओं को मुग्ध कर देते थे। उनकी लोकप्रियता का चरमोत्कर्ष काल साधारण रूप से 1898 से 1908 तक रहा। साहित्य के प्रति उनकी सेवाओं को ध्यान में रखकर ही 1928 में वे बेलगाँव के मराठी साहित्य सम्मेलन के अध्यक्ष बनाए गए थे।
ओमप्रकाश वाल्‍मीकि

आरंभिक जीवन

ओमप्रकाश वाल्मीकि का जन्‍म 30 जून 1950 को मुजफ्फरनगर (उत्तर प्रदेश) जिले के बरला गांव में एक अछूत वाल्‍मीकि परिवार में हुआ। उन्‍होंने अपनी शिक्षा अपने गांव और देहरादून से प्राप्‍त की। उनका बचपन सामाजिक एवं आर्थिक कठिनाइयों में बीता। आरंभिक जीवन में उन्हें जो आर्थिक, सामाजिक और मानसिक कष्ट झेलने पड़े उसकी उनके साहित्य में मुखर अभिव्यक्ति हुई है। वाल्मीकि कुछ समय तक महाराष्ट्र में रहे। वहाँ वे दलित लेखकों के संपर्क में आए और उनकी प्रेरणा से डॉ॰ भीमराव अंबेडकर की रचनाओं का अध्ययन किया। इससे उनकी रचना-दृष्टि में बुनियादी परिवर्तन हुआ। वे देहरादून स्थित आर्डिनेंस फॅक्टरी में एक अधिकारी के रूप में काम करते हुए अपने पद से सेवानिवृत्‍त हो गए।

दलित साहित्य की अवधारणा

वाल्मीकि के अनुसार दलितों द्वारा लिखा जाने वाला साहित्य ही दलित साहित्य है। उनकी मान्यतानुसार दलित ही दलित की पीडा़ को बेहतर ढंग से समझ सकता है और वही उस अनुभव की प्रामाणिक अभिव्यक्ति कर सकता है। इस आशय की पुष्टि के तौर पर रचित अपनी आत्मकथा जूठन में उन्होंने वंचित वर्ग की समस्याओं पर ध्यान आकृष्ट किया है।

रचनात्मक अवदान

ओमप्रकाश वाल्मीकि ने अस्सी के दशक से लिखना शुरू किया, लेकिन साहित्य के क्षेत्र में वे चर्चित और स्थापित हुए 1997 में प्रकाशित अपनी आत्मकथा ‘जूठन’ से। इस आत्मकथा से पता चलता है कि किस तरह वीभत्स उत्पीड़न के बीच एक दलित रचनाकार की चेतना का निर्माण और विकास होता है। किस तरह लंबे समय से भारतीय समाज-व्यवस्था में सबसे निचले पायदान पर खड़ी ‘चूहड़ा’ जाति का एक बालक ओमप्रकाश सवर्णों से मिली चोटों-कचोटों के बीच परिस्थितियों से संघर्ष करता हुआ दलित आंदोलन का क्रांतिकारी योद्धा ओमप्रकाश वाल्मीकि बनता है। दरअसल, यह दलित चेतना के निर्माण का दहकता हुआ दस्तावेज है।

सम्मान

उन्हें सन् 1993 में डॉ॰ अंबेडकर राष्ट्रीय पुरस्कार, सन् 1995 में परिवेश सम्मान, न्यू इंडिया बुक पुरस्कार 2004, कथाक्रम सम्मान 2001, 8वां विश्व हिंदी सम्मलेन 2006 न्यूयोर्क, अमेरिका सम्मान और साहित्यभूषण पुरस्कार (2008-2009) से अलंकृत किया जा चुका है।

बाहरी कड़ियाँ

बिरसा मुण्डा सम्मान
HINDI
सीनाई पर्वत

भूगोल

सीनाई पर्वत सीनाई क्षेत्र में संत कैथरीन शहर के पास स्थित एक 2,285-मीटर (7,497 फीट) ऊंचा पर्वत है। यह संत कैथरीन पर्वत की बगल में स्थित है (2,629 मी॰ या 8,625 फीट पर, जो सीनाई प्रायद्वीप की सबसे ऊंची चोटी है). यह चारों ओर से पर्वत श्रृंखला की ऊंची चोटियों से घिरा हुआ है।

भूविज्ञान

सीनाई पर्वत चट्टानों का विकास अरब-न्युबियन शील्ड (एएनएस (ANS)) के विकास के अंतिम चरण में हुआ था। सीनाई पर्वत एक वृत्ताकार जटिल संरचना को दर्शाता है जिसमे क्षारीय ग्रेनाईट पत्थर ज्वालामुखीय चट्टानों सहित विविध प्रकार की चट्टानों में गड़े हुए हैं। ये ग्रेनाइट पत्थर साइनोग्रेनाइट से ले कर क्षारीय फेल्ड्सपर ग्रेनाइट जैसी विभिन्न संरचनाओं में उपलब्ध हैं। ज्वालामुखीय चट्टानें क्षारीय से ले कर अत्यधिक क्षारीय हैं और वे अपने सतही प्रवाह एवं विस्फोट तथा उपज्वालामुखीय लाल पत्थरों द्वारा पहचानी जाती हैं। आम तौर पर, सीनाई पर्वत में दिखने वाली चट्टानों की प्रकृति यह दर्शाती है कि इनकी उत्पत्ति विभिन्न गहराईयों से हुई है।

मठ

लगभग 1550 मीटर की ऊंचाई पर सेंट कैथरीन शहर में स्थित सेंट कैथरीन मठ को देखा जा सकता है।

आरोहण

शिखर प़र पहुंचने के दो मुख्य रास्ते हैं। सिकेत अल बशित नामक अपेक्षाकृत लंबे एवं उथले रास्ते को पैदल यात्रा द्वारा लगभग 2.5 घंटे में तय किया जा सकता है, हालांकि ऊंटों का भी इस्तेमाल किया जा सकता है। मठ के पीछे स्थित खड्ड का तीव्र ढलान वाला और अधिक सीधा रास्ता (सिकेत सयिदना मूसा) लगभग 3750 "पछतावे युक्त क़दमों (चूंकि अत्यधिक दुर्गम है)" जितना लंबा है।

शिखर

पहाड़ के शिखर प़र एक मस्जिद, जिसमे मुसलमानों द्वारा अभी भी प्रार्थना की जाती है और एक ग्रीक रूढ़िवादी पूजास्थल (जिसका निर्माण 1934 में एक 16वीं सदी के चर्च के खंडहरों प़र किया गया था) स्थित है, जिसे जनता के लिए खोला नहीं गया है। माना जाता है कि पूजास्थल में वह चट्टान स्थित है जिससे ईश्वर ने नियमों की पट्टिकाएं बनाई थीं। शिखर प़र "मूसा की गुफा" भी स्थित है जहां मूसा ने दस हुक्मनामों को पाने के लिए प्रतीक्षा की थी।
जलतल (युक्ति)

जलतल (water level) एक सरल युक्ति है जो समान ऊँचाई वाले बिन्दुओं का पता करने में उपयोगी है। इसका उपयोग वहाँ किया जा सकता है जहाँ बिन्दु बहुत दूर-दूर हों और स्पिरिट लेविल का उपयोग सम्भव न हो।
बिहु त्योहार

बिहु (असमिया : বিহু) असम के तीन अलग सांस्कृतिक उत्सवों के एक समूह को दर्शाता है और दुनिया भर के असमी प्रवासी इसे धूमधाम से मनाते हैं। यद्यपि वे प्राचीन संस्कार और प्रथाओं को उनके मूल मानते है हालांकि उन लोगो ने निश्चित शहरी सुविधाओं को अपना लिया है और हाल की दशकों में शहरी और लोकप्रिय त्योहार बन गए हैं। उनमें से एक में अप्रैल में मनाये जाने वाले असमिया नव वर्ष भी शामिल है। बिहु शब्द बिहु नृत्य और बिहू लोक गीत दोनो की और संकेत करते है। रोंगाली बिहु या बोहाग बिहु असम का एक महत्वपूर्ण त्योहार है। बिहु असम के सबसे महत्वपूर्ण त्यौहार है, जो सभी असमियों द्वारा बहुतायत में मस्ती के साथ मनाया जाता है बिना उनके जाति, धर्म और विश्वास में भेद किये।
बिहु शब्द दिमासा लोगों की भाषा से ली गई है जो की प्राचीन काल से एक कृषि समुदाय है। उनकी सर्वोच्च देवता ब्राई शिबराई या पिता शिबराई हैं। मौसम की पहली फसल अपनी शांति और समृद्धि की कामना करते हुए ब्राई शिबराई के नाम पर अर्पित किया जाता हैं। तो 'बि' मतलब 'पुछना' और 'शु' मतलब पृथ्वी में 'शांति और समृद्धि' हैं। अत: शब्दै बिशु धीरे-धीरे भाषाई तहजीह को समायोजित करने के लिये बिहु बन गया। अन्य सुझाव यह हैं कि 'बि' मतलब 'पुछ्ना' और 'हु' मतलब 'देना' और वही से बिहु नाम उत्पन्न हुआ। यह " कलागुरु " विष्णु प्रसाद राभा द्वारा कहा गया था। असम में रोंगाली बिहू बहुत सारे परंपराओं से ली जाती हैं जैसे की- बर्मी-चीन, ऑस्ट्रो - एशियाटिक, हिंद-आर्यन- और बड़े ही उत्साह के साथ मनाया जाता हैं। त्योहार अप्रैल के मध्य में शुरू होता हैं और आम तौर पर एक महीने के लिए जारी रह्ता हैं। यह पारंपरिक नव वर्ष है। इसके अलावा दो और बिहु हैं: अक्टूबर में कोंगाली बिहु (सितम्बर विषुव के साथ जुड़े) और जनवरी में भोगाली बिहु (जनवरी संक्रांति से जुड़े)। अधिकांश अन्य भारतीय त्योहारों की तरह, बिहू (तीनों ही) खेती के साथ जुड़ा हुआ हैं, जैसे की पारंपरिक असमिया समाज मुख्य रूप से कृषि पर ही निर्भरीत हैं। वास्तव में, वैसा ही बहुत सारे उत्सब लगभग उसी वक्त पे पुरे भारतबर्श में मनाया जाता हैं। Kya khana banaya jata h uddin?

तीन बिहु

असम में एक साल में तीन बिहु मनाया जाता हैं- बोहाग (बैसाख, अप्रैल के मध्य), माघ (जनवरी के मध्य में) और काटी (कार्तिक, अक्टूबर के मध्य) के महीनों में। बिहु प्राचीन काल से असम में मनाया जा रहा हैं। प्रत्येक बिहु खेती कैलेंडर में एक विशिष्ट चरण के साथ मेल खाता हैं। सबसे महत्वपूर्ण और तीन बिहू उत्सव में सब्से रंगीन हैं वसंत महोत्सव "बोहाग बिहू" या रोंगाली बिहू जो कि अप्रैल के मध्य में मनाया जाता हैं। यह उत्सब कृषि सीज़न की शुरुआत को भी दर्शाता हैं। बिहु असम कि सभी भागो में और सभी जाति-जनजाति और धर्म के लोगो द्वारा मनाया जाता हैं। प्रत्यक्षतया यह कहा जा सकता हैं कि बिहु एक धर्मनिरपेक्ष त्योहार हैं जो भीन्न जाति और धर्म के बीच मानवता, शांति और भाईचारा लाता हैं।

बिहु नृत्य में प्रयुक्त उपकरण

ढोल (ड्रम) 
ताल 
पेपा (भैंस के सींग से बना एक वाद्य यंत्र) 
टोका 
बाँहि (बांसुरी) 
क्शुतुली
गोगोना

अन्य स्थानों पर बिहु

बिहु विदेशों में भी मनाया जाता हैं। कई बिहु संघों/समितियों विदेशों में भी मौजूद हैं जहाँ बड़े ही उत्साह से यह त्योहार मनाया जाता हैं। लंदन बिहु समिति (एलबीसी), ब्रिटेन उनमें से एक है।
धनुषा जिला

इतिहास

रामायण कथा के अनुसार स्वयंबर के शर्तों को प्राप्त करने के पश्चात यहीं पर राजा जनक की पुत्री सीता और दशरथ के पुत्र राम का विवाह संपन्न हुआ था। कहा जाता है कि रामायण काल में मिथिला नगर के परकोटा के बाहर इसी स्थान पर सिरध्वज जनक की तनया सीता के स्वयंबर के काल में धनुष-खंडन-यज्ञ का आयोजन किया गया था। इसी कारण से इस स्थान को 'रन्गभूमि' की संज्ञा भी प्राप्त हुयी। यहाँ विशाल शिव धनुष का एक खंड पृथवि पर पड़ा बताया जाता है। जनता उसकी पूजा करती है। जनकपुर के तीर्थार्थी प्राय: धनुषा जाकर धनुष खंड का दर्शन-पूजन करते हैं।

यातायात और संचार सुविधाएं

नेपालके जनकपुर से यह सड़क मार्ग से जुड़ा है। यह जनकपुर से लगभग 10 मिल उत्तर की ओर है। यहाँ काठमाण्डू से सीधे सड़क मार्ग से पहुंचा जा सकता है। भारत के लोगों के लिए बिहार की राजधानी पटना से मुजफ्फरपुर और सीतामढ़ी होते हुये यहाँ पहुंचाना बेहद सुगम है।
भुबनेश्वर एक्स्प्रेस 12846

भुवनेश्वर एक्स्प्रेस 12846 भारतीय रेल द्वारा संचालित एक मेल एक्स्प्रेस ट्रेन है। यह ट्रेन यशवंतपुर जंक्शन रेलवे स्टेशन (स्टेशन कोड:YPR) से 08:00AM बजे छूटती है और भुवनेश्वर रेलवे स्टेशन (स्टेशन कोड:BBS) पर 11:15AM बजे पहुंचती है। इसकी यात्रा अवधि है 27 घंटे 15 मिनट।
उदारवादियों की क्रान्ति

उदारवादियों की क्रांति 1848 में जब अनेक यूरोपीय देशों में गरीबी, बेरोजगारी और भुखमरी से ग्रस्त किसान-मजदूर विद्रोह कर रहे थे तब उसके समानांतर पढ़े-लिखे मध्यवर्गों की एक क्रांति भी हो रही थी। फरवरी 1848 की घटनाओं से राजा को गद्दी छोड़नी पड़ी थी और एक गणतंत्र की घोषणा की गई जो सभी पुरुषों के सार्वजनिक मताधिकार पर आधारित था। यूरोप के अन्य भागों में जहाँ अभी तक स्वतंत्र राष्ट्र-राज्य अस्तित्व में नहीं आए थे, जैसे जर्मनी, इटली, पोलैंड, आस्ट्रो-हंगेरियन साम्राज्य, वहाँ के उदारवादी मध्यवर्गों के स्त्री-पुरुषों ने संविधानवाद की माँग को राष्ट्रीय एकीकरण की माँग से जोड़ दिया। उन्होंने बढ़ते जन असंतोष का फायदा उठाया और एक राष्ट्र-राज्य के निर्माण की माँगों को आगे बढ़ाया। यह राष्ट्र-राज्य संविधान, प्रेस की स्वतंत्रता और संगठन बनाने की आजादी जैसे संसदीय सिद्धातों पर आधारित था। जर्मन इलाकों में बड़ी संख्या में राजनीतिक संगठनों ने फ्रैंकफर्ट शहर में मिल कर एक सर्व-जर्मन नेशनल एसेंबली के पक्ष में मतदान का फैसला लिया। 18 मई 1848 को, 831 निर्वाचित प्रतिनिधियों ने एक सजे-धजे जुलूस में जा कर फ्रैंकफर्ट संसद में अपना स्थान ग्रहण किया। यह संसद सेंट पाल चर्च में आयोजित हुई। उन्होंने एक जर्मन राष्ट्र के लिए एक
संविधान का प्रारूप तैयार किया। इस राष्ट्र की अध्यक्षता एक ऐसे राजा को सौंपी गई जिसे संसद वेफ अधीन रहना था। जब प्रतिनिधियों ने प्रशा के राजा फ्रेडरीख विल्हेम चतुर्थ को ताज पहनाने की पेशकश की तो उसने उसे अस्वीकार कर उन राजाओं का साथ दिया जो निर्वाचित सभा के विरोधी थे। जहाँ कुलीन वर्ग और सेना का विरोध बढ़ गया, वहीं संसद का सामाजिक आधार कमजोर हो गया। संसद में मध्य वर्गों का प्रभाव अधिक था जिन्होंने मजदूरों और कारीगरों की माँगों का विरोध किया जिससे वे उनका समर्थन खो बैठे। अंत में सैनिकों को बुलाया गया और एसेंबली भंग होने पर मजबूर हुई। उदारवादी आंदोलन के अंदर महिलाओं को राजनीतिक अधिकार प्रदान करने
का मुद्दा विवादास्पद था हालाँकि आंदोलन में वर्षों से बड़ी संख्या में महिलाओं ने सक्रिय रूप से भाग लिया था। महिलाओं ने अपने राजनीतिक संगठन स्थापित किए, अखबार शुरू किए और राजनीतिक बैठकों और प्रदर्शनों में शिरकत की।